هه‌ڵَاك ئاو پاكه‌‌
ت ئويشى رووژێ تيه‌يده‌وه‌
ئه‌‌ڵوه‌‌ن لرفه‌‌ى بايده‌‌وه‌‌
ماسيه‌‌يل ئمڕوو هه‌لاَكن
له‌‌ى مه‌‌ڵوه‌‌نه‌‌ هه‌لاَتن
گه‌لاَى داره‌‌يلد سيسن
گشتيان مات و مه‌ويسن
ت ئويشى ڕووژێ تيه‌يده‌وه‌
ئه‌‌ڵوه‌‌ن لرفه‌‌ێ بايده‌‌وه‌‌
"بويَژێ " ئه‌‌ڵوه‌‌ناتى
هايده‌ ‌كووره‌‌ دى ناتى
ئه‌‌ڵوه‌‌ن ئمساڵ بڕ نه‌‌كرد
هووره‌‌ چڕێ ، چڕ نه‌‌كرد
ت ئويشى ڕووژێ تيه‌يده‌وه‌
ئه‌‌ڵوه‌‌ن لرفه‌‌ى بايده‌‌وه‌‌
خاوه‌‌نه‌‌گه‌ى "گه‌‌رمه‌شين"
وارگه‌‌د ها پاى بيستوين
ئمساڵ يه‌‌كێ شوى نه‌‌كرد
خرنگه‌‌ى بازنه‌‌ي قوى نه‌‌كرد
ت ئويشى ڕووژێ  تيه‌يده‌وه‌‌
ئه‌‌ڵوه‌‌ن لرفه‌‌ێ بايده‌‌وه‌
له‌‌پمان شووڕه‌‌ ئاسمان
بوو كز دڵ هاته‌‌ بان
داوا كه‌‌يم وه‌‌ يه‌‌ى زووان
وه‌‌ يه‌‌ى زووان نيشتمان
ئه‌ڵوه‌‌ن لرفه‌‌ێ بايده‌‌وه‌
ئى وشكه‌ساڵه‌‌ نايده‌‌وه‌‌‌
